EI, MOKSLEIVI!

Galbūt Tavo mėgstamiausias serialas yra „Suits“? Pradėjai galvoti apie studijų galimybes ir nori daugiau sužinoti apie Lietuvos teisinę sistemą? O gal jau seniai nusprendei, jog nori tapti teisininku?

Nedvejok ir junkis prie jau penkioliktus metus Europos Studentų teisininkų asociacijos (ELSA Lietuva) organizuojamos Moksleivių teisinio švietimo programos (MTŠP)!

MTŠP vyksta 3 etapais:

1. Pirmiausia 5 didžiausiuose Lietuvos miestuose, Vilniuje, Kaune, Klaipėdoje, Šiauliuose ir Panevėžyje, 4 savaitgalius iš eilės vyks paskaitų ciklas, skirtas supažindinti moksleivius su skirtingomis teisės šakomis. Viso bus išdėstytos aštuonios paskaitos:

* teisės teorija, konstitucinė teisė bei administracinė teisė;
* baudžiamoji ir civilinė teisė;
* finansų ir darbo teisė;
* Europos Sąjungos teisė ir pagrindinių žmogaus teisių ir laisvių pagrindai.

Planuojamos paskaitų datos: spalio 3 d., spalio 10 d., spalio 17 d. bei spalio 24 d.

1. Vėliau, lankiusieji daugiau nei pusę paskaitų, turės galimybę laikyti žinių patikrinimo testą. Planuojama testo laikymo data: spalio 31 d.
2. Geriausiai pasirodę bus pakviesti į renginio pusfinalį ir finalą, kur įsijaus į ieškovų bei atsakovų vaidmenis ir sudalyvaus teisminio proceso inscenizacijoje. Pusfinalio bei finalo pasirodymus vertins kompetentingi ir pripažinti teisininkai! Planuojama pusfinalio data: lapkričio 21 d., finalo data: lapkričio 28 d.

Visiems dalyviams, sprendusiems testą, bus įteikti dalyvavimą patvirtinantys sertifikatai, o pirmųjų vietų nugalėtojus apdovanosime vertingais prizais!

Registruokis adresu [mtsp@elsa-lithuania.org](mailto:mtsp@elsa-lithuania.org) iki rugsėjo 25 d. nurodydamas savo vardą, pavardę, miestą, mokyklą, klasę, mob. tel. numerį bei el. paštą.

Detalesnė informacija apie renginį bus atsiųsta užsiregistravusiems el. paštu bei skelbiama socialinio tinklo Facebook paskyroje <https://www.facebook.com/pages/Moksleivi%C5%B3-Teisinio-%C5%A0vietimo-Programa/503415186407732?fref=ts> ir adresu <http://www.elsa-lithuania.org/en/>. Tikslias renginio taisykles galima rasti adresu <http://www.elsa-lithuania.org/mtsp/taisykles/>.

Lauksime Tavęs MTŠP! AR TU KARTU?